UGENESISE 



Ukudalwa 

IEkuqaleni uNkulunkulu wadala 
izulu nomhlaba. ^Umhlaba 
wawuyihlane elingenalutho; 
kwakungubumnyama phezu kotwa, 
kepha uMoya kaNkulunkulu wehla 
wenyuka phezu kwamanzi. 

3 UNkulunkulu wathi: "Makube 
khona ukukhanya," kwaba khona 
ukukhanya. ^UNkulunkulu wabona 
ukukhanya ukuthi kuhle; uNkulunkulu 
wahlukanisa ukukhanya nobumnyama. 
^UNkulunkulu wabiza ukukhanya 
ngokuthi imini; ubumnyama wabubiza 
ngokuthi ubusuku. Kwaba ngukuhlwa, 
kwaba ngukusa, usuku lokuqala. 

6 UNkulunkulu wathi: "Makube 
khona umkhathi phakathi kwamanzi^ 
kwahlukaniswe amanzi namanzi." 
"^UNkulunkulu wenza umkhathi, 
wahlukanisa amanzi aphansi komkhathi 
namanzi aphezu komkhathi; kwaba 
njalo. ^UNkulunkulu wabiza umkhathi 
ngokuthi izulu. Kwaba ngukuhlwa, 
kwaba ngukusa, usuku Iwesibili. 

9 UNkulunkulu wathi: "Amanzi 
aphansi kwezulu mawaqoqekele 
ndawonye, kubonakale umhlabathi 
owomileyo," kwaba njalo. ^^Okomileyo 
uNkulunkulu wakubiza ngokuthi 
umhlaba, nokuqoqeka kwamanzi 
wakubiza ngokuthi ulwandle; 
uNkulunkulu wabona ukuthi kuhle. 
^^UNkulunkulu wathi: "Umhlaba 
mawuveze utshani, nemifino ethela 
imbewu, nemithi yezithelo ethela 
izithelo ngezinhlobo zayo, ekuyo 
imbewu yayo, emhlabeni," kwaba njalo. 
^^Umhlaba wawusuveza utshani 
nemifino ethela imbewu ngezinhlobo 
zayo, nemithi ethela izithelo 
ngezinhlobo zayo, ekuyo imbewu yayo; 



uNkulunkulu wabona ukuthi kuhle. 
^^Kwaba ngukuhlwa, kwaba ngukusa, 
usuku Iwesithathu. 

14 UNkulunkulu wathi: "Makube 
khona emkhathini wezulu izinkanyiso 
ezahlukanisa imini nobusuku, zibe 
yizibonakaliso zezinkathi, nezezinsuku, 
nezeminyaka, ^^zibe yizinkanyiso 
emkhathini wezulu zokukhanyisa 
emhlabeni," kwaba njalo. 
^^UNkulunkulu wazenza izinkanyiso 
ezimbili ezinkulu, inkanyiso enkulu 
ukuba ibuse imini, nenkanyiso encane 
ukuba ibuse ubusuku, kanye 
nezinkanyezi. ^^UNkulunkulu wazifaka 
emkhathini wezulu ukuba zikhanyise 
emhlabeni, ^^zibuse imini nobusuku, 
zahlukanise ukukhanya nobumnyama. 
UNkulunkulu wabona ukuthi kuhle. 
^^Kwaba ngukuhlwa, kwaba ngukusa, 
usuku Iwesine. 

20 UNkulunkulu wathi: "Amanzi 
mawagcwale uswebezane Iwezilwane 
eziphilayo, kundize izinyoni phezu 
komhlaba emkhathini wezulu." 
^^UNkulunkulu wadala imikhomo 
emikhulu nezilwane zonke eziphilayo 
ezihambayo, amanzi agcwala zona 
ngezinhlobo zazo, nezinyoni zonke 
ezinamaphiko ngezinhlobo zazo. 
UNkulunkulu wabona ukuthi kuhle. 
^^UNkulunkulu wazibusisa, wathi: 
"Zalani, nande, nigcwalise amanzi 
aselwandle, nezinyoni zande 
emhlabeni." 23Kwaba ngukuhlwa, 
kwaba ngukusa, usuku Iwesihlanu. 

24 UNkulunkulu wathi: "Umhlaba 
mawuveze izilwane eziphilayo 
ngezinhlobo zazo, izinkomo, 
nezilwanyana ezinwabuzelayo, nezilo 
zomhlaba ngezinhlobo zazo," kwaba 
njalo. ^^UNkulunkulu wazenza izilo 
zomhlaba ngezinhlobo zazo, nezinkomo 

ngezinhlobo zazo, nezilwanyana zonke 
ezinwabuzelayo emhlabeni ngezinhlobo 
zazo. UNkulunkulu wabona ukuthi 
kuhle. ^^UNkulunkulu wathi: "Masenze 
abantu ngomfanekiso wethu, basifuze^ 
babuse phezu kwezinhlanzi zolwandle, 
nezinyoni zezulu^ nezinkomo, nomhlaba 
wonke^ nezilwanyana zonke 
ezinwabuzelayo emhlabeni." 

27 UNkulunkulu wamdala umuntu 
ngomfanekiso wakhe; wamdala 
ngomfanekiso kaNkulunkulu; wabadala 
owesilisa nowesifazane. 

28 UNkulunkulu wababusisa; 
uNkulunkulu wathi kubo: "Zalani, 
nande, nigcwalise umhlaba^ niwunqobe, 
nibuse phezu kwezinhlanzi zolwandle, 
nezinyoni zezulu, nezilwanyana 
ezinwabuzelayo emhlabeni. ' ' 
^^UNkulunkulu wathi: "Bhekani, 
ngiyaninika yonke imifino ethela 
imbewu, esemhlabeni wonke^ nemithi 
yonke okukuyo izithelo zomuthi oveza 
imbewu, kube ngukudla kwenu. 
^^Kepha zonke izilwane zomhlaba^ 
nezinyoni zonke zezulu^ nezilwanyana 
ezinwabuzelayo emhlabeni, 
eziphefumulayo, zona nginike yonke 
imifino eluhlaza ibe ngukudla/' kwaba 
njalo. ^^UNkulunkulu wabona konke 
akwenzileyo; bheka, kwakukuhle 
kakhulu. Kwaba ngukuhlwa, kwaba 
ngukusa, usuku Iwesithupha. 

Usuku Iwesikhombisa 

2Kwase kupheleliswa izulu nomhlaba 
kanye nombuthano wakho wonke. 

2 UNkulunkulu waqeda ngosuku 
Iwesikhombisa imisebenzi yakhe 
abeyenzile; waphumula ngosuku 
Iwesikhombisa emisebenzini yakhe 
yonke abeyenzile. ^UNkulunkulu 
wabusisa usuku Iwesikhombisa, 
walungcwelisa, ngokuba ngalolo 
suku waphumula emisebenzini 
yonke abeyidalile uNkulunkulu, 
wayenza. 

4 Lokhu kungumlando wokudalwa 



kwezulu nomhlaba ekudalweni kwakho 
mhla ujehova uNkulunkulu ewenza 
umhlaba nezulu. ^Kwakungakabikho 
sihlahla endle, namifino yayingakamili 
emhlabathini, ngokuba ujehova 
uNkulunkulu wayengakanisi imvula 
emhlabeni, kungakabikho muntu 
wokulima umhlabathi. ^Kepha 
kwenyuka inkungu ivela emhlabathini, 
yanisela ubuso bonke bomhlaba. 
^Ujehova uNkulunkulu wambumba 
umuntu ngomhlabathi, waphefumulela 
emakhaleni akhe umoya wokuphila; 
kanjalo umuntu waba umphefumulo 
ophilayo. 

Insimu yase-Edene 

8 Ujehova uNkulunkulu watshala 
insimu e-Edene ngasempumalanga; 
wambeka khona umuntu amenzileyo. 
^Ujehova uNkulunkulu wahlumisa 
emhlabathini imithi yonke ebukekayo, 
emihle, edliwayo, nomuthi wokuphila 
phakathi nensimu, nomuthi wokwazi 
okuhle nokubi. 

10 E-Edene kwavela umfula 
owamanzisa insimu; wahlukana khona, 
waba yizimbaxa ezine. ^^Eyokuqala 
inegama lokuthi iPishoni; yiyo ezungeza 
izwe lonke laseHavila, lapho kukhona 
igolide. ^^Lihle igolide lalelo zwe. 
Kukhona nenhlaka yebedola"*" netshe 
leshohamu* lapho. ^^Igama leyesibili 
linguGihoni; yiyo ezungeza lonke izwe 
laseKushe. ^^Igama leyesithathu 
linguHidekeli; yiyo egobhoza 
ngasempumalanga kwase-Asiriya. 
Eyesine ingu-Ewufrathe. 

15 Ujehova uNkulunkulu 
wayesemthatha umuntu, wambeka 
ensimini yase-Edene ukuba ayilime, 
ayigcine. ^ ^Ujehova uNkulunkulu 
wamyala umuntu, wathi: "Ungadla 
kuyo yonke imithi yensimu 
ngokuthanda kwakho, ^^kepha ungadli 
kuwo umuthi wokwazi okuhle nokubi, 
ngokuba mhla udla kuwo uyakufa 
nokufa." 

Ukudalwa kowesifazane 

18 UJehova uNkulunkulu wathi: 
"Akukuhle ukuba umuntu ahlale yedwa. 
Ngizakumenzela umsizi onjengaye." 

19 UJehova uNkulunkulu wabumba 
ngomhlabathi zonke izilwane zasendle 
nezinyoni zonke zezulu, waziyisa 
kumuntu ukuba abone ukuthi umuntu 
angaziqamba ngokuthini, ukuze kuthi^ 
njengalokhu umuntu eziqamba zonke 
izilwane eziphilayo, lokhu kube 
ngamagama azo. ^^Umuntu waziqamba 
amagama zonke izinkomo, nezinyoni 
zezulu, nezilwane zasendle. Kepha 
umuntu akatholelwanga umsizi 
onjengaye. ^^ UJehova uNkulunkulu 
wamehlisela umuntu ubuthongo 
obunzima;, walala; wayesethatha olunye 
Iwezimbambo zakhe, wavala indawo 
ngenyama. ^^UJehova uNkulunkulu 
wakha owesifazane ngobambo 
abeluthathile kumuntu, wamyisa 
kumuntu. 

23 Wayesethi umuntu: "Lo 
useyithambo lamathambo ami nenyama 
yenyama yami; uyakubizwa ngokutiii 
indodakazi, ngokuba uthathwe 
endodeni." ^^Ngalokho indoda 
iyakushiya uyise nonina, inamathele 
kumkayo; bayakuba nyamanye. 

25 Babehamba ze bobabili, 
u-Adamu"*" nomkakhe, bengenamahloni. 

Ukuwela esonweni 

3Inyoka yayinobuqili kunazo zonke 
izilwane zasendle abezenzile 
uJehova uNkulunkulu. Yathi 
kowesifazane: "Ngempela uNkulunkulu 
ushilo yini ukuthi: 'Ningadli emithini 
yasensimini,' na?" 

2 Owesifazane wathi enyokeni: 
"Singadla izithelo zemithi yasensimini, 
%epha ngezithelo zomuthi ophakathi 
nensimu uNkulunkulu ushilo ukuthi: 
'Ningazidli, ningazithinti ukuba 
ningafi.' " 
4 Inyoka yathi kowesifazane: 



"Aniyikufa nokufa; ^kepha uNkulunkulu 
uyazi ukuthi mhla nizidla, kuyakuvuleka 
amehlo enu, nibe njengoNkulunkulu, 
nikwazi okuhle nokubi." 

6 Owesifazane ebona ukuthi umuthi 
ulungele ukudliwa, nokuthi uyabukeka 
emehlweni, nokuthi umuthi 
unxanelekile ekuhlakaniphiseni, 
wathatha izithelo zawo, wadla, wanika 
nendoda yakhe kanye naye, nayo yadla. 
^Ayesevuleka amehlo abo bobabili, 
babona ukuthi bahamba ze; bathunga 
amaqabunga omkhiwane, bazenzela 
izibhinco. 

8 Base bezwa izwi likajehova 
uNkulunkulu ehamba ensimini kusihlwa 
ngokuphola kwelanga; u-Adamu 
nomkakhe bacasha ebusweni 
bukajehova uNkulunkulu phakathi 
kwemithi yensimu. ^Kepha uJehova 
uNkulunkulu wambiza u-Adamu, wathi 
kuye: "Uphi na?" 

10 Wadii: "Ngizwe izwi lakho 
ensimini, ngesaba ngokuba ngihamba 
ze; ngalokho ngacasha." 

11 Khona wathi: "Ngubani 
owakutshela ukuthi uhamba ze na? 
Udlile kulowo muthi engakuyala ngawo 
ukuthi ungadli kuwo na?" 

12 U-Adamu wathi: "Owesifazane, 
owangipha yena ukuba abe nami, 
unginikile kuwo umuthi, ngadla." 

13 UJehova uNkulunkulu wathi 
kowesifazane: "Yini lokhu okwenzileyo 
na?" 

Owesifazane wathi: "Inyoka 
ingikhohlisile, ngadla." 

14 UJehova uNkulunkulu wathi 
enyokeni: "Njengokuba usukwenzile 
lokho, uqalekisiwe phakathi kwezilwane 
zonke naphakathi l^azo zonke izilwane 
zasendle; uzakuhamba ngesisu sakho, 
udle uthuli izinsuku zonke zokuhamba 
kwakho. ^^Ngizakubeka ubutha phakathi 
kwakho nowesifazane, naphakadii 
kwenzalo yakho nenzalo yakhe. Yona 
iyakuchoboza ikhanda lakho, wena 
uyakulimaza isithende sayo." ^^Wathi 

kowesifazane: "Ngizakukubangela 
ubuhlungu obukhulu ekukhulelweni 
kwakho; uyakubeletha abantwana 
ngobuhlungu. Ukunxanela kwakho 
kuyakuba sendodeni yakho; yona 
iyakukubusa." 

17 Wayesethi ku-Adamu: 
"Njengokuba ulalele izwi lomkakho, 
wadla kulowo muthi engakuyala ngawo 
ukuthi ungadli kuwo^ ngalokho 
umhlabathi uqalekisiwe ngenxa yakho. 
Uyakudla kuwo ngokukhathazeka zonke 
izinsuku zokuhamba kwakho. 
^^Uyakukuvezela ameva namakhakhasi^ 
wena udle imifino yasendle. 
^^Ngesithukuthuku sobuso bakho 
uyakudla isinkwa sakho^ uze ubuyele 
emhlabathinij lokhu wathathwa kuwo; 
ngokuba ungumhlabathi^ 
uyakuphenduka umhlabathi." 

20 U-Adamu wamqamba umkakhe 
igama lokuthi u-Eva^* ngokuba waba 
ngunina wabo bonke abaphilayo. 

21 UJehova uNkulunkulu wabenzela 
u-Adamu nomkakhe iziphuku^ 
wabembathisa. 

22 UJehova uNkulunkulu wathi: 
"Bheka^ u-Adamu usenjengomunye 
wethu, uyakwazi okuhle nokubi; kepha 
manje makangeluli isandla sakhe^, 
athathe nakuwo umuthi wokuphila^ 
adle, aphile kuze kube phakade." 
^^UJehova uNkulunkulu wammukisa 
ensimini yase-Edene ukuba alime 
umhlabathi athathwe kuwo. 
^^Wamxosha u-Adamu, wabeka 
ngasempumalanga kwensimu 
yase-Edene amakherubi* kanye 
nenkemba yelangabi 
ephenduphendukayo, ilinde indlela eya 
emthini wokuphila. 

